Virvar masiek ovládne mesto
Dni bábkového divadla a hier budú v uliciach od zajtra zabávať Košičanov.
Jubilejný V. ročník festivalu Dni bábkového divadla a hier pre rodiny Virvar prinesie množstvo podujatí, ktoré sa uskutočnia na niekoľkých miestach v Košiciach. Organizuje ho Bábkové divadlo v Košiciach (BDK) v spolupráci s Občianskym združením pri BDK. Festival sa uskutoční v dňoch 1. až 4. júna.
"Podujatie pre malých i veľkých začne už tradične veselým sprievodom mestom s bábkami a maskami 1. júna od 14.00 h na Alžbetinej ulici a následne bude pokračovať ďalším programom. Prehliadku divadelných súborov otvorí domáce BDK s obľúbenou inscenáciou Podmorská rozprávka, ktorú si záujemcovia môžu pozrieť v úvodný deň festivalu od 16.15 h v divadelnej sále Bábkového divadla. Od 17.30 h sa pred historickou budovou Štátneho divadla v Košiciach (ŠDK) predstaví Theatre KVELB Ateliér z Českých Budějovíc. Vystúpenie na chodúľoch plné čierneho humoru a bizarných situácií má názov Čierna rodinka," priblížil Martin Konečný z BDK.
Na tohtoročnom Virvare predvedie svoje umenie až 12 divadelných súborov. "Slovenských zástupcov doplnili divadlá z Maďarska, Poľska, Českej republiky, Rakúska, Ukrajiny a Slovinska. Zaujímavosťou je, že tentoraz dostanú priestor až dva súbory z krajiny našich východných susedov – divadlo Bavka z Užhorodu a Chmeľnické akademické regionálne bábkové divadlo," doplnil Konečný.Každý deň festivalu bude plný súťaží a hier pre deti o vecné ceny, ale aj zaujímavých sprievodných podujatí.
(TASR, Vladimir)
Foto: Veronika Janušková
Odporúčané články
V múzejnej historickej budove na Námestí Maratónu mieru môžete od soboty (2. 12.) do 16. júna 2024 navštíviť vernisáž legendárneho umelca Mira Žbirku – Roky a dni. Táto výstava nie je len retrospektívou jeho hudobnej kariéry, ale ponúka hlbší pohľad na život jedinečnej osobnosti, ktorá zanechala nezmazateľnú stopu v hudobnom svete aj mimo neho.
Košice žijú a dýchajú aj tento týždeň! Mesto sa rozžiari rôznorodými udalosťami pre všetkých. Užite si týždeň plný kultúry, umenia, hudby a vzdelávania. Od workshopov cez divadelné predstavenia až po filmy – čaká vás široká škála aktivít. Nechajte sa unášať energiou mesta a objavujte nové zážitky každý deň!
Nenechajte si ujsť ďalší týždeň podujatí v Košiciach. Čaká vás program od umenia až po sviatočné trhy, Mikuláš a podujatia pre rodiny i vášnivých dobrodruhov. Košice ponúkajú bohatý kalendár akcií, ktorý vás určite nenechá sedieť doma. Čo sa deje v tomto týždni v jednom z najživších slovenských miest?